Ilemẓiyen n Tunes gullen ur ḥniten alarmi i yeseɣlin leḥkkem n yiwen. Sufɣen aselway s yir udem. Di tmurt n Maṣer trekkem, tlemmeḍ, gullen yilmeẓyen ur uɣalen s axxam alarmi yeɣli ferɛun d leḥkkem-is.
Di Sudan, gulen yilmeẓyen alarmi cergen tamurt, ad berzen tura … Ma d izmawen-nni n tmurt n yeqbayliyen ɣlin-d fell-asen at udabu alarmi d ayen kan, aseggas-agi ameynut deg cudent tgersiwin yessefk ad ffsint.
At udabu ḥeṣlen amek ara xedmen ! Aqbayli-nni i asen-yerẓan luḍu. Nadi, nadi ahat ad tafeḍ kra ara tiniḍ kečč ay aqbayli, tugdut i at tmurt akk?
D acu d wa daɣen i d-ilulen ɣer uselway azzayri? Ad iwexxer « l’état d urgence ». maca, ulac tikli , ulac ibeddi di lezzayer tamanneɣt
I yiɣerdayen-nni‑nnsen, kkan deg ccedda, snat, tlata, gren-d tiɣri nnan d ayen tefra. A meqwa-nnsen, iḍarren-nnsen deg ubellaɛ nutni ttmamin-d ddellaɛ! Aḥlil ! Ma d ta i d tasertit, ma d wegi i d ikabaren. Ziɣen ẓewren, ssnen; kkaten afus ɣas ifut lḥal.
D acu ara k-yawin ɣer tsertit, ḥnunef kan anda i k-tuɣ , d acu i k-yewwwin ɣer tmurt n yeqbayliyen:
Imḍebren d ayla-k, lwaliyat d ayla-k, leqwanen d ayla-k, lɣaci inek… d acu kan tassirt teẓẓaḍ, awren ulac ! Iḍaq wul, yewweḍ-d wakud a ttbeddel.
kab_Latn kab_Latn kab_Latn kab_Latn kab_Latn kab_Latn kab_Latn